UNIONIN TUOMIOISTUIMEN TUOMIO (kahdeksas jaosto)
13 päivänä tammikuuta 2022 (*)
Jäsenyysvelvoitteiden noudattamatta jättäminen – Ympäristö – Direktiivi 2002/49/EY – Ympäristömelun arviointi ja hallinta – Tieliikenteen ja raideliikenteen pääväylät – 8 artiklan 2 kohta – Toimintasuunnitelmat – 10 artiklan 2 kohta – Liite VI – Toimintasuunnitelmien tiivistelmät – Jättäminen toimittamatta komissiolle säädetyssä määräajassa
Asiassa C‑683/20,
jossa on kyse SEUT 258 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 17.12.2020,
Euroopan komissio, asiamiehinään R. Lindenthal ja M. Noll-Ehlers,
kantajana,
vastaan
Slovakian tasavalta, asiamiehenään B. Ricziová,
vastaajana,
UNIONIN TUOMIOISTUIN (kahdeksas jaosto),
toimien kokoonpanossa: seitsemännen jaoston puheenjohtaja J. Passer (esittelevä tuomari), joka hoitaa kahdeksannen jaoston puheenjohtajan tehtäviä, sekä tuomarit F. Biltgen ja N. Wahl,
julkisasiamies: P. Pikamäe,
kirjaaja: A. Calot Escobar,
ottaen huomioon kirjallisessa käsittelyssä esitetyn,
päätettyään julkisasiamiestä kuultuaan ratkaista asian ilman ratkaisuehdotusta,
on antanut seuraavan
tuomion
1        Euroopan komissio vaatii kanteellaan unionin tuomioistuinta toteamaan, että Slovakian tasavalta ei ole noudattanut ympäristömelun arvioinnista ja hallinnasta 25.6.2002 annetun Euroopan parlamentin ja neuvoston direktiivin 2002/49/EY (EYVL 2002, L 189, s. 12) 8 artiklan 2 kohdan ja 10 artiklan 2 kohdan, luettuna yhdessä kyseisen direktiivin liitteen VI kanssa, mukaisia velvoitteitaan, koska se ei ole laatinut tämän tuomion liitteessä tarkoitettuja tie- ja raideliikenteen pääväyliä koskevia toimintasuunnitelmia eikä toimittanut niiden tiivistelmiä komissiolle.
Asiaa koskevat oikeussäännöt
2        Direktiivin 2002/49 3 artiklassa, jonka otsikko on ”Määritelmät”, säädetään seuraavaa:
”Tässä direktiivissä:
– –
n)      ’tieliikenteen pääväylällä’ tarkoitetaan jäsenvaltion nimeämää alueellista, kansallista tai kansainvälistä tietä, jonka kautta kulkee vuosittain yli kolme miljoonaa ajoneuvoa;
o)      ’raideliikenteen pääväylällä’ tarkoitetaan jäsenvaltion nimeämää rautatietä, jonka kautta kulkee vuosittain yli 30 000 junaa;
– –
t)      ’toimintasuunnitelmilla’ tarkoitetaan suunnitelmia, joilla pyritään melun ja sen vaikutusten hallintaan ja tarvittaessa melun vähentämiseen;
– –”
3        Kyseisen direktiivin 8 artiklassa, jonka otsikko on ”Toimintasuunnitelmat”, säädetään seuraavaa:
”– –
2.      Jäsenvaltioiden on varmistettava, että toimivaltaiset viranomaiset ovat laatineet viimeistään 18 päivänä heinäkuuta 2013 toimintasuunnitelmat erityisesti niiden ensisijaisten kohteiden hoitamiseksi, jotka on voitu yksilöidä soveltuvan raja-arvon ylittymisen vuoksi tai sellaisten jäsenvaltion käyttämien valintaperusteiden avulla, joita se soveltaa alueellaan oleviin taajamiin sekä tie- ja raideliikenteen pääväylillä.
– –
5.      Toimintasuunnitelmia on tarkasteltava ja niitä on tarvittaessa tarkistettava, jos ilmenee melutilanteeseen oleellisesti vaikuttava tekijä ja joka tapauksessa vähintään joka viides vuosi hyväksymispäivämäärästä lukien.
– –
7.      Jäsenvaltioiden on varmistettava, että yleisöä kuullaan toimintasuunnitelmaehdotusten osalta ja että sille tarjotaan mahdollisuus osallistua riittävän aikaisessa vaiheessa ja tehokkaasti toimintasuunnitelmien laadintaan ja tarkistukseen siten, että osallistumisen tulokset otetaan huomioon ja että yleisölle tiedotetaan tehdyistä päätöksistä. On säädettävä kohtuullisista määräajoista, jotka antavat kussakin vaiheessa riittävästi aikaa yleisön osallistumiselle.
Jos yleisön kuuleminen on järjestettävä samanaikaisesti sekä tämän direktiivin että [unionin] muun lainsäädännön perusteella, jäsenvaltiot voivat säätää yhteismenettelyistä päällekkäisyyksien välttämiseksi.”
4        Mainitun direktiivin 10 artiklan, jonka otsikko on ”Jäsenvaltioiden ja komission suorittama tietojen keruu ja julkaiseminen”, 2 kohdassa säädetään seuraavaa:
”Jäsenvaltioiden on varmistettava, että liitteessä VI tarkoitetut strategisista melukartoista saadut tiedot ja toimintasuunnitelmien tiivistelmät lähetetään komissiolle kuuden kuukauden kuluessa 7 ja 8 artiklassa säädetyistä päivistä.”
5        Kyseisen direktiivin liitteessä V säädetään toimintasuunnitelmia koskevista vähimmäisvaatimuksista.
6        Saman direktiivin liitteessä VI säädetään komissiolle toimitettavista tiedoista, joihin kuuluu muun muassa tie- ja raideliikenteen pääväylien ja suurten lentokenttien osalta ”toimintasuunnitelman tiivistelmä, johon sisältyvät liitteessä V mainitut asian kannalta merkitykselliset seikat ja jonka pituus on enintään kymmenen sivua”.
Oikeudenkäyntiä edeltänyt menettely
7        Slovakian viranomaiset toimittivat 25.6.2010 komissiolle ympäristöä koskevan Euroopan tieto- ja seurantaverkoston (Eionet) sähköisen Reportnet-portaalin avulla luettelon direktiivin 2002/49 soveltamisalaan kuuluvista taajamista, tieliikenteen pääväylistä, raideliikenteen pääväylistä ja suurista lentokentistä. Ne päivittivät kyseisen luettelon raideliikenteen pääväylien osalta 16.1.2014.
8        Komission yksiköt esittivät ensimmäisen kirjeenvaihdon jälkeen 27.3.2015 Slovakian viranomaisille EU Pilot 7453/15/ENVI ‑menettelyn yhteydessä kehotuksen panna direktiivi 2002/49 täytäntöön.
9        Slovakian viranomaiset vastasivat kehotukseen 26.5.2015 ja päivittivät 24.7.2015 taajamia ja tieliikenteen pääväyliä koskevat tiedot.
10      Komissio osoitti 29.4.2016 Slovakian tasavallalle virallisen huomautuksen, jossa se totesi kyseisen jäsenvaltion syyllistyneen useisiin direktiiviin 2002/49 perustuvien jäsenyysvelvoitteiden noudattamatta jättämisiin, jotka koskivat muun muassa kyseisen direktiivin 8 artiklan 2 kohdassa säädettyä velvoitetta laatia toimintasuunnitelmia ja mainitun direktiivin 10 artiklan 2 kohdassa, luettuna yhdessä mainitun direktiivin liitteiden V ja VI kanssa, säädettyä velvoitetta toimittaa komissiolle tiivistelmät kyseisistä toimintasuunnitelmista.
11      Slovakian tasavalta vastasi viralliseen huomautukseen 17.6.2016 päivätyllä kirjeellä.
12      Tutkittuaan vastauksen ja myöhemmin toimitetut tiedot komissio osoitti Slovakian tasavallalle 15.6.2017 perustellun lausunnon. Se totesi lausunnossa muun muassa, että kyseinen jäsenvaltio oli jättänyt direktiivin 2002/49 8 artiklan 2 ja 4 kohdan, luettuna yhdessä sen liitteen V kanssa, vastaisesti laatimatta 462:ta tieliikenteen pääväylää ja 16:tta raideliikenteen pääväylää koskevat toimintasuunnitelmat ja jättänyt kyseisen direktiivin 10 artiklan 2 kohdan, luettuna yhdessä sen liitteiden V ja VI kanssa, vastaisesti toimittamatta mainittuja tie- ja raideliikenteen pääväyliä koskevien toimintasuunnitelmien tiivistelmät. Komissio asetti Slovakian tasavallalle perustellun lausunnon vastaanottamisesta laskettavan kahden kuukauden määräajan, jonka kuluessa sen oli toteutettava tarvittavat toimenpiteet kyseisten jäsenyysvelvoitteiden noudattamatta jättämisten lopettamiseksi.
13      Slovakian tasavalta ilmoitti 24.7.2017 päivätyllä kirjeellä, ettei se ollut kyennyt noudattamaan täysimääräisesti ja ajoissa direktiivin 2002/49 mukaisia velvoitteitaan, koska tieinfrastruktuurin haltijat ja rautatieyritykset eivät olleet noudattaneet lakisääteisiä velvoitteitaan asetetuissa määräajoissa. Kyseinen jäsenvaltio täsmensi lisäksi komissiolle, että 17 tieliikenteen pääväylää koskevat toimintasuunnitelmat olivat valmisteilla.
14      Slovakian viranomaiset toimittivat Eionet-verkkoon 21.8.2020 ja 10.9.2020 uusia tietoja tie- ja raideliikenteen pääväylistä.
15      Koska komissio katsoi, ettei Slovakian tasavalta ollut noudattanut direktiivin 2002/49 8 artiklan 2 kohdan ja 10 artiklan 2 kohdan, luettuna yhdessä sen liitteen VI kanssa, mukaisia velvoitteitaan, se päätti nostaa nyt käsiteltävän kanteen.
Kanne
Asianosaisten lausumat
16      Komissio myöntää, että Slovakian tasavalta on edistynyt direktiivin 2002/49 täytäntöönpanossa menettelyn aloittamisen jälkeen, mutta väittää kuitenkin, ettei kyseinen jäsenvaltio ole noudattanut velvoitettaan toimittaa sille 445:ttä taajamien ulkopuolista tieliikenteen pääväylää ja 16:tta taajamien ulkopuolista raideliikenteen pääväylää koskevien toimintasuunnitelmien tiivistelmiä direktiivin 2002/49 10 artiklan 2 kohdassa, luettuna yhdessä sen liitteen VI kanssa, edellytetyllä tavalla. Koska muuta tietoa ei ollut, komissio päätteli tästä, ettei Slovakian tasavalta ollut laatinut kyseisiä väyliä koskevia toimintasuunnitelmia eikä se ollut siten noudattanut kyseisen direktiivin 8 artiklan 2 kohdassa säädettyä velvoitettaan.
17      Slovakian tasavalta myöntää täyttäneensä direktiivin 2002/49 8 artiklan 2 kohdan ja 10 artiklan 2 kohdan mukaiset velvoitteensa myöhässä. Se katsoo kuitenkin, että nyt käsiteltävä kanne on jäänyt ilman kohdetta.
18      Sen mukaan väitetty jäsenyysvelvoitteiden noudattamatta jättäminen oli nimittäin lakannut sen toimitettua 10.9.2020 komissiolle heinäkuussa 2013 laaditun asiakirjan nimeltä ”Slovakian kansallisen rautatieyhtiön (ŽSR) hallinnoimilta ja vuonna 2011 käytössä olleilta tietyiltä raideliikenteen pääväyliltä peräisin olevalta melulta suojautumista koskeva toimintasuunnitelma – Tiivistelmä” ja 31.12.2020 marraskuussa 2020 laaditun asiakirjan nimeltä ”Slovakian tiehallinnon (SSC) hallinnoimilta tietyiltä tieliikenteen pääväyliltä peräisin olevalta melulta suojautumista koskeva, vuoden 2011 tilanteen perusteella laadittu toimintasuunnitelma – Tiivistelmä”.
19      Vastauskirjelmässään komissio kiistää kyseisten asiakirjojen merkityksellisyyden. Asiakirjoissa nimittäin viitataan vuonna 2020 järjestettyihin yleisön kuulemisiin. Koska yleisön kuulemiset on direktiivin 2002/49 8 artiklan 7 kohdan mukaan järjestettävä ennen toimintasuunnitelmien hyväksymistä, kyseiset asiakirjat eivät siis voi komission mukaan liittyä vuosien 2013 ja 2018 välistä ajanjaksoa koskeviin toimintasuunnitelmiin. Kyse on sen mukaan todennäköisesti hiljattain laadituista asiakirjoista, jotka liittyvät aikaisempaan tilanteeseen. Direktiivin 2002/49 säännösten systemaattisesta tulkinnasta seuraa komission mukaan, että toimintasuunnitelma on hyväksyttävä ajoissa tulevan ajanjakson kattamiseksi. Se esittää tarkemmin, että mainitulla direktiivillä käyttöön otetusta velvoitejärjestelmästä – erityisesti kyseisen direktiivin 8 artiklan 5 kohdasta – ilmenee, että toimintasuunnitelmia tarkastellaan uudelleen ja tarvittaessa tarkistetaan viimeistään viiden vuoden kuluttua. Niinpä toimintasuunnitelman, joka olisi pitänyt laatia vuonna 2013, laatiminen vuonna 2020 ei voi merkitä sitä, että direktiiviä 2002/49 on noudatettu. Jos toimintasuunnitelmia olisi mahdollista laatia sen ajanjakson, jota ne koskevat, päättymisen jälkeen, direktiiviltä 2002/49 vietäisiin tehokas vaikutus.
20      Komissio lisää, että joka tapauksessa kysymystä siitä, onko Slovakian tasavalta noudattanut direktiivin 2002/49 8 artiklan 2 kohdan ja 10 artiklan 2 kohdan mukaisia velvoitteitaan, on arvioitava perustellussa lausunnossa asetetun määräajan päättyessä eli nyt käsiteltävässä tapauksessa 15.8.2017 vallinneen tilanteen perusteella. On selvää, että kyseisenä ajankohtana Slovakian tasavalta ei ollut vielä laatinut 445:ttä tieliikenteen pääväylää ja 16:tta raideliikenteen pääväylää koskevia toimintasuunnitelmia.
21      Slovakian tasavalta kiistää nämä komission väitteet, joita se pitää epäjohdonmukaisina ja sekavina. Direktiivistä 2002/49 ilmenee sen mukaan, että toimintasuunnitelmien, jotka kyseisen jäsenvaltion oli laadittava 16:lle raideliikenteen pääväylälle ja 445:lle tieliikenteen pääväylälle 18.7.2013 mennessä, oli perustuttava vuoden 2011 tietoihin ja sisällettävä toimenpiteet vuosiksi 2013–2018. Slovakian tasavalta katsoo täyttäneensä kyseisen velvoitteen jälkikäteen. Komission vastausvaiheessa muotoilemat vaatimukset merkitsevät Slovakian tasavallan mukaan käytännössä sitä, että sen on luovuttava pyrkimästä edes jälkikäteen täyttämään direktiivin 2002/49 8 artiklan 2 kohdassa säädettyä ja nyt käsiteltävän kanteen kohteena olevaa velvoitetta, mutta samalla sitä vaaditaan täyttämään toinen eli direktiivin 2002/49 8 artiklan 5 kohdassa säädetty velvoite, jonka noudattamatta jättämisen perusteella sitä vastaan ei ole nostettu kannetta. Toisin sanoen komission väitteet merkitsevät Slovakian tasavallan mukaan sitä, että jos jäsenvaltio ei ole täyttänyt velvoitteitaan kyseisessä direktiivissä säädetyssä määräajassa, se ei voi täyttää niitä koskaan.
22      Siinä tapauksessa, että komissio moittii Slovakian tasavaltaa vastauskirjelmässään direktiivin 2002/49 8 artiklan 7 kohdassa säädetyn yleisön kuulemista toimintasuunnitelmista hyvissä ajoin koskevan velvoitteen ja direktiivin 2002/49 8 artiklan 5 kohdassa säädetyn toimintasuunnitelmien tarkastelua tai tarkistamista viimeistään viiden vuoden kuluttua niiden hyväksymisestä koskevan velvoitteen noudattamatta jättämisestä, Slovakian tasavalta katsoo, että kyseiset väitteet on jätettävä tutkimatta.
23      Lisäksi Slovakian tasavalta esittää ensin, että vaikka kanteessa tarkoitetut toimintasuunnitelmat valmistuivat vasta vuonna 2020, tämä ei merkitse sitä, ettei asianomaisten tie- ja raideliikenteen pääväylien osalta olisi vuoden 2013 jälkeen toteutettu mitään ympäristömelun torjuntatoimenpiteitä. Se mainitsee tässä yhteydessä useita toimenpiteitä, joilla on pyritty nykyaikaistamaan rautateitä tai välittömästi vähentämään melunlähteitä.
24      Tämän jälkeen Slovakian tasavalta       mainitsee olleensa täysin tietoinen direktiivin 2002/49 8 artiklan 5 kohtaan perustuvista velvoitteistaan. Se vakuuttaa laatineensa ja toimittaneensa komissiolle useita vuoden 2016 tilanteen perusteella laadittujen toimintasuunnitelmien tiivistelmiä kyseisen säännöksen mukaisesti.
25      Slovakian tasavalta korostaa vielä, ettei se suinkaan ollut ainoa direktiivin 2002/49 8 artiklan 2 kohdan ja 10 artiklan 2 kohdan mukaisten velvoitteiden täytäntöönpanossa myöhästynyt jäsenvaltio.
Unionin tuomioistuimen arviointi asiasta
26      Unionin tuomioistuimen vakiintuneen oikeuskäytännön mukaan sitä, onko jäsenvaltio jättänyt noudattamatta jäsenyysvelvoitteitaan, on arvioitava siten, että huomioon otetaan jäsenvaltion tilanne sellaisena kuin se oli perustellussa lausunnossa asetetun määräajan päättyessä, eikä unionin tuomioistuin voi ottaa huomioon tämän jälkeen tapahtuneita muutoksia (ks. tuomio 27.1.2021, komissio v. Itävalta (Arvonlisävero – Matkatoimistot), C‑787/19, ei julkaistu, EU:C:2021:72, 34 kohta oikeuskäytäntöviittauksineen).
27      Slovakian tasavalta ei nyt käsiteltävässä asiassa kiistä sitä, että se ei ollut perustellussa lausunnossa asetetun määräajan päättyessä eli 15.8.2017 mennessä laatinut tämän tuomion liitteessä tarkoitettuja tie- ja raideliikenteen pääväyliä koskevia toimintasuunnitelmia eikä toimittanut komissiolle kyseisten toimintasuunnitelmien tiivistelmiä.
28      Asiakirjan nimeltä ”Slovakian kansallisen rautatieyhtiön (ŽSR) hallinnoimilta ja vuonna 2011 käytössä olleilta tietyiltä raideliikenteen pääväyliltä peräisin olevalta melulta suojautumista koskeva toimintasuunnitelma – Tiivistelmä” ja asiakirjan nimeltä ”Slovakian tiehallinnon (SSC) hallinnoimilta tietyiltä tieliikenteen pääväyliltä peräisin olevalta melulta suojautumista koskeva, vuoden 2011 tilanteen perusteella laadittu toimintasuunnitelma – Tiivistelmä” osalta Slovakian tasavalta ei kiistä sitä, että se toimitti ne komissiolle vasta 10.9.2020 ja 31.12.2020 eli perustellussa lausunnossa asetetun määräajan päättymisen jälkeen. Se täsmentää ensimmäisen asiakirjan osalta vielä, että maininta vuodesta 2013 (ks. edellä 18 kohta) oli pysytetty asiakirjassa, sillä se oli alun perin pitänyt laatia vuonna 2013. Se vahvistaa kuitenkin, että tämäkin asiakirja valmistui vasta vuonna 2020 yleisön kuulemisen jälkeen.
29      Tästä seuraa, että edellä 26 kohdassa mainitun oikeuskäytännön mukaisesti kyseisillä asiakirjoilla ei ole merkitystä, kun arvioidaan sitä, oliko jäsenyysvelvoitteita jätetty kyseisenä ajankohtana noudattamatta.
30      Lisäksi on todettava, että Slovakian tasavallan väite, jonka mukaan tietyt komission väitteet on jätettävä tutkimatta, perustuu kyseisen toimielimen kirjelmien virheelliseen tulkintaan.
31      Kuten Slovakian tasavalta itsekin esittää, komissio ei nimittäin vaadi unionin tuomioistuinta toteamaan muiden kuin direktiivin 2002/49 8 artiklan 2 kohdassa ja 10 artiklan 2 kohdassa säädettyjen velvoitteiden noudattamatta jättämisen.
32      Komissio viittasi todellisuudessa kyseisen direktiivin 8 artiklan 5 ja 7 kohdassa säädettyihin toimintasuunnitelmien tarkastelua ja yleisön kuulemista toimintasuunnitelmaehdotuksista koskeviin velvoitteisiin ainoastaan edellä 28 kohdassa mainittujen asiakirjojen yhteydessä osoittaakseen muun muassa, että kyseiset asiakirjat oli hyväksytty hiljattain ja joka tapauksessa perustellussa lausunnossa asetetun määräajan päätyttyä, mitä Slovakian tasavalta ei ole kiistänyt tässä oikeudenkäynnissä.
33      Siltä osin kuin Slovakian tasavalta korostaa, ettei se suinkaan ollut ainoa direktiivin 2002/49 8 artiklan 2 kohdasta ja 10 artiklan 2 kohdasta johtuvien velvoitteiden täytäntöönpanossa myöhästynyt jäsenvaltio, on riittävää muistuttaa, että unionin tuomioistuin on toistuvasti katsonut, ettei jäsenvaltio voi oikeuttaa sille EUT-sopimuksen mukaan kuuluvien velvoitteiden laiminlyöntiä sillä, että myös muut jäsenvaltiot ovat jättäneet tai jättävät noudattamatta velvoitteitaan (tuomio 18.11.2010, komissio v. Espanja, C‑48/10, ei julkaistu, EU:C:2010:704, 33 kohta oikeuskäytäntöviittauksineen).
34      Kanne on siten hyväksyttävä.
35      Kaiken edellä esitetyn perusteella on todettava, että Slovakian tasavalta ei ole noudattanut direktiivin 2002/49 8 artiklan 2 kohdan ja 10 artiklan 2 kohdan, luettuna yhdessä kyseisen direktiivin liitteen VI kanssa, mukaisia velvoitteitaan, koska se ei ole yhtäältä laatinut tämän tuomion liitteessä tarkoitettuja tie- ja raideliikenteen pääväyliä koskevia toimintasuunnitelmia eikä toisaalta toimittanut mainittujen toimintasuunnitelmien tiivistelmiä komissiolle.
Oikeudenkäyntikulut
36      Unionin yleisen tuomioistuimen työjärjestyksen 138 artiklan 1 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Koska komissio on vaatinut Slovakian tasavallan velvoittamista korvaamaan oikeudenkäyntikulut ja koska viimeksi mainittu on hävinnyt asian, se on velvoitettava korvaamaan oikeudenkäyntikulut.
Näillä perusteilla unionin tuomioistuin (kahdeksas jaosto) on ratkaissut asian seuraavasti:
1)      Slovakian tasavalta ei ole noudattanut ympäristömelun arvioinnista ja hallinnasta 25.6.2002 annetun Euroopan parlamentin ja neuvoston direktiivin 2002/49/EY 8 artiklan 2 kohdan ja 10 artiklan 2 kohdan, luettuna yhdessä kyseisen direktiivin liitteen VI kanssa, mukaisia velvoitteitaan, koska se ei ole yhtäältä laatinut tämän tuomion liitteessä tarkoitettuja tie- ja raideliikenteen pääväyliä koskevia toimintasuunnitelmia eikä toisaalta toimittanut mainittujen toimintasuunnitelmien tiivistelmiä Euroopan komissiolle.
2)      Slovakian tasavalta vastaa oikeudenkäyntikuluista.
Allekirjoitukset
Liite
Tieliikenteen pääväylät
Kansallinen tunniste      Yksilöllinen tunniste
90269       SK_b_rd001
90260       SK_b_rd002
90290       SK_b_rd003
90290       SK_b_rd004
90308       SK_b_rd005
90308       SK_b_rd006
90309       SK_b_rd007
90309       SK_b_rd008
90309       SK_b_rd009
90100       SK_b_rd010
90100       SK_b_rd011
90100       SK_b_rd012
90118       SK_b_rd013
90118       SK_b_rd014
90118       SK_b_rd015
90118       SK_b_rd016
90119       SK_b_rd017
90120       SK_b_rd018
90120       SK_b_rd019
90120       SK_b_rd020
90120       SK_b_rd021
90120       SK_b_rd022
90120       SK_b_rd023
90130       SK_b_rd024
90130       SK_b_rd025
90140       SK_b_rd026
90149       SK_b_rd027
90149       SK_b_rd028
90149       SK_b_rd029
90149       SK_b_rd030
90149       SK_b_rd031
90158       SK_b_rd032
90158       SK_b_rd033
90158       SK_b_rd034
90158       SK_b_rd035
90158       SK_b_rd036
90158       SK_b_rd037
90169       SK_b_rd038
90170       SK_b_rd039
90180       SK_b_rd040
90180       SK_b_rd041
90187       SK_b_rd042
90187       SK_b_rd043
90187       SK_b_rd044
90210       SK_b_rd045
90210       SK_b_rd046
90220       SK_b_rd047
37       SK_b_rd048
30       SK_b_rd049
30       SK_b_rd050
47       SK_b_rd051
47       SK_b_rd052
40       SK_b_rd053
40       SK_b_rd054
69       SK_b_rd055
69       SK_b_rd056
60       SK_b_rd057
60       SK_b_rd058
60       SK_b_rd059
60       SK_b_rd060
60       SK_b_rd061
60       SK_b_rd062
66       SK_b_rd063
70       SK_b_rd064
70       SK_b_rd065
70       SK_b_rd066
80       SK_b_rd067
127       SK_b_rd068
127       SK_b_rd069
127       SK_b_rd070
130       SK_b_rd071
380       SK_b_rd072
390       SK_b_rd073
390       SK_b_rd074
390       SK_b_rd075
390       SK_b_rd076
390       SK_b_rd077
410       SK_b_rd078
410      SK_b_rd079
410       SK_b_rd080
410       SK_b_rd081
410       SK_b_rd082
420      SK_b_rd083
420       SK_b_rd084
430       SK_b_rd085
430       SK_b_rd086
430       SK_b_rd087
430       SK_b_rd088
440       SK_b_rd089
446       SK_b_rd090
470       SK_b_rd091
80027       SK_b_rd092
80027       SK_b_rd093
80027       SK_b_rd094
80027       SK_b_rd095
80027       SK_b_rd096
80027       SK_b_rd097
80027       SK_b_rd098
80026       SK_b_rd099
80630       SK_b_rd100
80630       SK_b_rd101
80640       SK_b_rd102
80658       SK_b_rd103
80658       SK_b_rd104
80659       SK_b_rd105
80659       SK_b_rd106
83660       SK_b_rd107
83668       SK_b_rd108
83668       SK_b_rd109
83668       SK_b_rd110
83668       SK_b_rd111
83668       SK_b_rd112
83668       SK_b_rd113
92099       SK_b_rd114
92099       SK_b_rd115
92099       SK_b_rd116
92099       SK_b_rd117
92099       SK_b_rd118
92100       SK_b_rd119
92107       SK_b_rd120
92107       SK_b_rd121
92107       SK_b_rd122
91450      SK_b_rd123
91450       SK_b_rd124
92107       SK_b_rd125
92107       SK_b_rd126
92107       SK_b_rd127
91456       SK_b_rd128
92117       SK_b_rd129
92117       SK_b_rd130
92110       SK_b_rd131
92110       SK_b_rd132
92110       SK_b_rd133
92110       SK_b_rd134
92120       SK_b_rd135
92120       SK_b_rd136
92150       SK_b_rd137
92160       SK_b_rd138
92160       SK_b_rd139
90460       SK_b_rd140
90470       SK_b_rd141
90470       SK_b_rd142
90480       SK_b_rd143
90480       SK_b_rd144
90480       SK_b_rd145
90480       SK_b_rd146
90490       SK_b_rd147
90490       SK_b_rd148
90490       SK_b_rd149
90500       SK_b_rd150
90509       SK_b_rd151
90510       SK_b_rd152
90510       SK_b_rd153
90510       SK_b_rd154
90510       SK_b_rd155
90510       SK_b_rd156
90520       SK_b_rd157
90520       SK_b_rd158
90527       SK_b_rd159
90527       SK_b_rd160
90527       SK_b_rd161
90527       SK_b_rd162
90527       SK_b_rd163
90527       SK_b_rd164
90527       SK_b_rd165
90527       SK_b_rd166
90527       SK_b_rd167
90530       SK_b_rd168
90536       SK_b_rd169
90540       SK_b_rd170
90550      SK_b_rd171
90550       SK_b_rd172
90550       SK_b_rd173
90560       SK_b_rd174
90560       SK_b_rd175
90560       SK_b_rd176
90560       SK_b_rd177
90580       SK_b_rd178
90580       SK_b_rd179
90590       SK_b_rd180
90596       SK_b_rd181
540       SK_b_rd182
540       SK_b_rd183
540       SK_b_rd184
550       SK_b_rd185
600       SK_b_rd186
618      SK_b_rd187
618       SK_b_rd188
618       SK_b_rd189
239       SK_b_rd190
239       SK_b_rd191
240       SK_b_rd192
240       SK_b_rd193
240       SK_b_rd194
258      SK_b_rd195
269       SK_b_rd196
270       SK_b_rd197
270       SK_b_rd198
280       SK_b_rd199
290       SK_b_rd200
290       SK_b_rd201
299       SK_b_rd202
300       SK_b_rd203
300       SK_b_rd204
310       SK_b_rd205
310       SK_b_rd206
80750       SK_b_rd207
80750       SK_b_rd208
80750       SK_b_rd209
80780       SK_b_rd210
80780       SK_b_rd211
85520       SK_b_rd212
85526       SK_b_rd213
85526       SK_b_rd214
85526       SK_b_rd215
85526       SK_b_rd216
85526       SK_b_rd217
81170       SK_b_rd218
81170       SK_b_rd219
81180       SK_b_rd220
81180       SK_b_rd221
81180       SK_b_rd222
81180       SK_b_rd223
81200       SK_b_rd224
81200       SK_b_rd225
81230       SK_b_rd226
81230       SK_b_rd227
81720       SK_b_rd228
81720       SK_b_rd229
81726       SK_b_rd230
81726       SK_b_rd231
81726       SK_b_rd232
81726       SK_b_rd233
81726       SK_b_rd234
81726       SK_b_rd235
81726       SK_b_rd236
90660       SK_b_rd237
90660       SK_b_rd238
90660       SK_b_rd239
90670       SK_b_rd240
90670       SK_b_rd241
90700       SK_b_rd242
90756       SK_b_rd243
90750       SK_b_rd244
90750       SK_b_rd245
90750       SK_b_rd246
90750       SK_b_rd247
90780       SK_b_rd248
90780       SK_b_rd249
90790       SK_b_rd250
90790       SK_b_rd251
80140       SK_b_rd252
80146       SK_b_rd253
80190       SK_b_rd254
80190       SK_b_rd255
80190       SK_b_rd256
80200       SK_b_rd257
80200       SK_b_rd258
80200      SK_b_rd259
80200       SK_b_rd260
80260       SK_b_rd261
80030       SK_b_rd262
80030       SK_b_rd263
80040       SK_b_rd264
80050       SK_b_rd265
90019       SK_b_rd266
90019       SK_b_rd267
90019       SK_b_rd268
90019       SK_b_rd269
90019       SK_b_rd270
90019       SK_b_rd271
90010       SK_b_rd272
90010       SK_b_rd273
90040       SK_b_rd274
90040       SK_b_rd275
90040       SK_b_rd276
90040       SK_b_rd277
80286       SK_b_rd278
80286       SK_b_rd279
80286       SK_b_rd280
80288       SK_b_rd281
80288       SK_b_rd282
80288       SK_b_rd283
80288       SK_b_rd284
80288       SK_b_rd285
80289       SK_b_rd286
80289       SK_b_rd287
80296      SK_b_rd288
80297       SK_b_rd289
80297       SK_b_rd290
80297       SK_b_rd291
80297       SK_b_rd292
81460       SK_b_rd293
81460       SK_b_rd294
81478       SK_b_rd295
81478       SK_b_rd296
81478       SK_b_rd297
81479       SK_b_rd298
81480       SK_b_rd299
81480       SK_b_rd300
81480       SK_b_rd301
81480       SK_b_rd302
81496       SK_b_rd303
81496       SK_b_rd304
81496       SK_b_rd305
81496       SK_b_rd306
81500       SK_b_rd307
81510       SK_b_rd308
81510       SK_b_rd309
81510       SK_b_rd310
81510       SK_b_rd311
81570       SK_b_rd312
81570       SK_b_rd313
81570       SK_b_rd314
80420       SK_b_rd315
80458       SK_b_rd316
80459       SK_b_rd317
80560       SK_b_rd318
80560       SK_b_rd319
80570       SK_b_rd320
80590       SK_b_rd321
80590       SK_b_rd322
80620       SK_b_rd323
80628       SK_b_rd324
80628       SK_b_rd325
80628       SK_b_rd326
80628       SK_b_rd327
91460       SK_b_rd328
91460       SK_b_rd329
91460       SK_b_rd330
91440       SK_b_rd331
91440       SK_b_rd332
91430       SK_b_rd333
91430       SK_b_rd334
91430       SK_b_rd335
91380       SK_b_rd336
91380       SK_b_rd337
91380       SK_b_rd338
91370       SK_b_rd339
91370       SK_b_rd340
91360       SK_b_rd341
80350       SK_b_rd342
80350       SK_b_rd343
80357       SK_b_rd344
80357       SK_b_rd345
80360       SK_b_rd346
80360       SK_b_rd347
80360       SK_b_rd348
80370       SK_b_rd349
80370       SK_b_rd350
80380       SK_b_rd351
80390       SK_b_rd352
80390       SK_b_rd353
80390       SK_b_rd354
80390       SK_b_rd355
90390       SK_b_rd356
90390       SK_b_rd357
91300       SK_b_rd358
91300       SK_b_rd359
91296       SK_b_rd360
91290       SK_b_rd361
91290       SK_b_rd362
91260       SK_b_rd363
91250       SK_b_rd364
91250       SK_b_rd365
91550       SK_b_rd366
91550       SK_b_rd367
91530       SK_b_rd368
91530       SK_b_rd369
95376       SK_b_rd370
95377      SK_b_rd371
95380       SK_b_rd372
95380       SK_b_rd373
95377       SK_b_rd374
95376       SK_b_rd375
90880       SK_b_rd376
90880       SK_b_rd377
90897       SK_b_rd378
90897       SK_b_rd379
90900       SK_b_rd380
90900       SK_b_rd381
90900       SK_b_rd382
90900       SK_b_rd383
90900       SK_b_rd384
90910       SK_b_rd385
90910       SK_b_rd386
90910       SK_b_rd387
90920       SK_b_rd388
90930       SK_b_rd389
90930       SK_b_rd390
90937       SK_b_rd391
90937       SK_b_rd392
90940       SK_b_rd393
90940       SK_b_rd394
1300       SK_b_rd395
1300       SK_b_rd396
1300       SK_b_rd397
1300       SK_b_rd398
1300       SK_b_rd399
1300       SK_b_rd400
1310       SK_b_rd401
1310       SK_b_rd402
1310       SK_b_rd403
1320       SK_b_rd404
910       SK_b_rd405
910       SK_b_rd406
910       SK_b_rd407
910       SK_b_rd408
920       SK_b_rd409
930       SK_b_rd410
936       SK_b_rd411
930       SK_b_rd412
930       SK_b_rd413
940       SK_b_rd414
950       SK_b_rd415
2069       SK_b_rd416
95610       SK_b_rd417
91230       SK_b_rd418
91230       SK_b_rd419
91230       SK_b_rd420
91230       SK_b_rd421
91230       SK_b_rd422
91230       SK_b_rd423
1330       SK_b_rd424
1330       SK_b_rd425
1330       SK_b_rd426
5570       SK_b_rd427
5570       SK_b_rd428
5570       SK_b_rd429
5570       SK_b_rd430
5580       SK_b_rd431
1789       SK_b_rd432
81330       SK_b_rd433
81330       SK_b_rd434
81330       SK_b_rd435
81340       SK_b_rd436
81340       SK_b_rd437
81340       SK_b_rd438
81340       SK_b_rd439
81350       SK_b_rd440
81350       SK_b_rd441
81350       SK_b_rd442
81360       SK_b_rd443
81360       SK_b_rd444
81360       SK_b_rd445
Raideliikenteen pääväylät
Kansallinen tunniste      Yksilöllinen tunniste
ŽSR-110       SK_a_rl1
ŽSR-110       SK_a_rl2
ŽSR-120       SK_a_rl3
ŽSR-120       SK_a_rl4
ŽSR-130       SK_a_rl5
ŽSR-130       SK_a_rl6
ŽSR-120       SK_a_rl7
ŽSR-127       SK_a_rl8
ŽSR-180       SK_a_rl9
ŽSR-180       SK_a_rl10
ŽSR-180       SK_a_rl11
ŽSR-180       SK_a_rl12
ŽSR-180       SK_a_rl13
ŽSR-180       SK_a_rl14
ŽSR-180       SK_a_rl15
ŽSR-190       SK_a_rl16
*      Oikeudenkäyntikieli: slovakki.